พระสุนทรธรรมประพุทธ์ (เกษร ฐานิสฺสโร)

พระสุนทรธรรมประพุทธ์ (เกษร  ฐานิสฺสโร) (19 ตุลาคม พ.ศ. 2481- ปัจจุบัน) พระภิกษุในพระพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นอดีตเจ้าคณะอำเภอยางตลาดและอดีตเจ้าอาวาสวัดอร่ามมงคล อำเภอยางตลาด จังหวัดกาฬสินธุ์  ปัจจุบันเป็นที่ปรึกษาเจ้าคณะจังหวัดกาฬสินธุ์และเจ้าอาวาสวัดเหนือ  อำเภอเมือง จังหวัดกาฬสินธุ์ ได้รับพระกรุณาโปรดเกล้าฯพระราชทาน ตั้งสมณศักดิ์เป็นพระราชาคณะชั้นสามัญ(สย.) เมื่อวันที่ ๕  ธันวาคม พ.ศ. ๒๕๕๖

**ประวัติ**
พระสุนทรธรรมประพุทธ์ (เกษร  ฐานิสฺสโร) มีนามเดิมว่า เกษร  นามสกุล สรสันต์  เกิดเมื่อวันเสาร์ ที่ 19 เดือนตุลาคม พ.ศ. 2481 ตรงกับวันแรม 12 ค่ำ เดือน 12   ณ  บ้านเลขที่ 19 หมู่ที่ 8  บ้านดอนยานาง 
ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.มหาสารคาม(ปัจจุบัน จ.กาฬสินธุ์)  โยมบิดาชื่อ นายเหลื่อม  สรสันต์  โยมมารดาชื่อ นางอ่อน  สรสันต์
บรรพชา: วันที่ 2 พฤษภาคม พ.ศ. 2499 ได้เข้าพิธีบรรพชา ที่วัดดอนยานาง ต.อุ่มเม่า อ.ยางตลาด จ.กาฬสินธุ์ โดยมีเจ้าอธิการมา  จนฺทูปโม  เจ้าคณะตำบลอุ่มเม่า เจ้าอาวาสวัดดอนยานาง 
เป็นพระอุปัชฌาย์  เมื่อได้บรรพชาเป็นสามเณรแล้วก็ได้อยู่ในสมณเพศ เคร่งครัดในพระธรรมวินัยและหลักปฏิบัติตามรอยพระอุปัชฌาย์อาจารย์ ศึกษาเล่าเรียนพระปริยัติธรรมเรื่อยมา
อุปสมบท:เมื่อวันที่ 18 พฤษภาคม พ.ศ. 2502 จึงได้เข้าพิธีอุปสมบท ณ วัดดดอนยานาง ต.อุ่มเม่า(ต.ดอนสมบูรณ์) อ.ยางตลาด จ.กาฬสินธุ์ โดยมีเจ้าอธิการมา  จนฺทูปโม  เจ้าคณะตำบลอุ่มเม่า 
เจ้าอาวาสวัดดอนยานาง เป็นพระอุปัชฌาย์ เมื่อได้อุปสมบทแล้วก็ได้ปฏิบัติศาสนกิจและศาสนประโยชน์ทางพระพุทธศาสนาไว้มากมายนานัปการ และได้ศึกษาเล่าเรียนพระปริยัติธรรม
ตลอดถึงการได้รับแต่งตั้งเป็นพระธรรมทูต ประจำหน่วยอำเภอยางตลาด จังหวัดกาฬสินธุ์ เดินทางจาริกไปเผยแผ่หลักธรรมคำสอนของพระพุทธศาสนาในท้องที่ต่างๆในเขตอำเภอ

การศึกษา:- พ.ศ. 2512    สอบไล่ได้นักธรรมชั้นเอก (น.ธ.เอก)- พ.ศ. 2541    สอบได้เปรียญธรรมประโยค 1-2- พ.ศ. 2550    สำเร็จการศึกษาปริญญาตรีพุทธศาสตรบัณฑิต (พธ.บ.) จากมหาวิทยาลัยมหาจุฬาลงกรณราชวิทยาลัย วิทยาเขตขอนแก่น

**งานปกครอง**
 พ.ศ. 2507       เป็นเจ้าอาวาสวัดสว่างโนนทัน ต.หัวงัว(ปัจจุบัน ต.หนองอิเฒ่า) อ.ยางตลาด จ.กาฬสินธุ์- พ.ศ. 2507       ได้รับแต่งตั้งเป็นเจ้าคณะตำบลหัวงัว อ.ยางตลาด จ.กาฬสินธุ์- พ.ศ. 2517       ได้รับแต่งตั้งเป็นพระอุปัชฌาย์- พ.ศ. 2518       เป็นเจ้าอาวาสวัดดอนยานาง ต.อุ่มเม่า(ปัจจุบัน ต.ดอนสมบูรณ์) อ.ยางตลาด จ.กาฬสินธุ์- พ.ศ. 2518       ได้รับแต่งตั้งเป็นเจ้าคณะตำบลอุ่มเม่า  อ.ยางตลาด จ.กาฬสินธุ์- พ.ศ. 2533       ได้รับแต่งตั้งเป็นรองเจ้าคณะอำเภอยางตลาด- พ.ศ. 2534       เป็นเจ้าอาวาสวัดอร่ามมงคล อ.ยางตลาด จ.กาฬสินธุ์- พ.ศ. 2545       ได้รับแต่งตั้งเป็นเจ้าคณะอำเภอยางตลาด- พ.ศ. 2554       ได้รับพระบัญชาแต่งตั้งเป็น รองเจ้าคณะจังหวัดกาฬสินธุ์ - พ.ศ. 2555        เป็นเจ้าอาวาสวัดเหนือ อ.เมือง จ.กาฬสินธุ์

**สมณศักดิ์**
 พ.ศ. 2521        ได้รับพระราชทานสมณศักดิ์เป็นพระครูสัญญาบัตร เจ้าคณะตำบลชั้นตรี ในราชทินนามที่ พระครูอนุสรธรรมคุณ- พ.ศ. 2528        ได้รับเลื่อนสมณศักดิ์เป็นพระครูสัญญาบัตร เจ้าคณะตำบลชั้นโท ในราชทินนามเดิม- พ.ศ. 2534        ได้รับเลื่อนสมณศักดิ์เป็นพระครูสัญญาบัตร รองเจ้าคณะอำเภอชั้นโท ในราชทินนามเดิม- พ.ศ. 2540        ได้รับเลื่อนสมณศักดิ์เป็นพระครูสัญญาบัตร รองเจ้าคณะอำเภอชั้นเอก ในราชทินนามเดิม- พ.ศ. 2545        ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นโท ในราชทินนามเดิม- พ.ศ. 2549        ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นเอก ในราชทินนามเดิม- พ.ศ. 2553         ได้รับเลื่อนสมณศักดิ์เป็นพระครูสัญญาบัตร เจ้าคณะอำเภอชั้นพิเศษ ในราชทินนามเดิม- พ.ศ. 2554         ได้รับเลื่อนสมณศักดิ์เป็นพระครูสัญญาบัตร รองเจ้าคณะจังหวัด ในราชทินนามเดิม- พ.ศ. 2556         ได้รับพระราชทานตั้งสมณศักดิ์เป็นพระราชาคณะชั้นสามัญ(สย.) ในราชทินนามที่ พระสุนทรธรรมประพุทธ์ 	

**เกียรติประวัติ**
 พ.ศ. 2534         ได้รับพระราชทานวุฒิบัตรพระสังฆาธิการเพื่อพัฒนาชุมชนจากสมเด็จพระสังฆราช  สกลมหาสังฆปริณายก- พ.ศ. 2541         ได้รับพระราชทานเสาเสมาธรรมจักร ในด้านการส่งเสริมการศึกษาพระปริยัติธรรม จากสมเด็จพระเทพรัตนราชสุดาฯ สยามบรมราชกุมารี

**อ้างอิง**
http://www.mahathera.org/detail.php?module=mati&id=255404120901&title=10 date=2016-03-04 
http://news.tlcthai.com/news/231794.html date=2013-12-08 
บัญชีรายนามพระสงฆ์ที่ทรงพระกรุณาโปรดเกล้าฯให้นิมนต์เข้ารับพระราชทานเลื่อนและตั้งสมณศักดิ์พระราชาคณะ ประจำปีพุทธศักราช 2556 
หมวดหมู่:บุคคลจากอำเภอยางตลาด
หมวดหมู่:ภิกษุจากจังหวัดกาฬสินธุ์
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระราชาคณะชั้นสามัญ
หมวดหมู่:รองเจ้าคณะจังหวัด
หมวดหมู่:เจ้าอาวาส
หมวดหมู่:บุคคลจากสาขาวิชาพุทธศาสตร์ มหาวิทยาลัยมหาจุฬาลงกรณราชวิทยาลัย  วิทยาเขตขอนแก่น